Πρώτη φορά που χρησιμοποίησα την airbnb και παρά τις όποιες επιφυλάξεις μου πραγματικά ενθουσιάστηκα! Σε αυτό βοήθησε τα μέγιστα ο Στέλιος με το υπέροχο διαμέρισμά του. Είναι ένας πολύ άνετος και ζεστός χώρος, ακριβώς όπως φαίνεται στις φωτογραφίες, για 1-2 άτομα, εξοπλισμένος κυριολεκτικά με τα πάντα! Δεν υπάρχει περίπτωση να χρειαστείτε κάτι παραπάνω από όσα θα βρείτε στο σπίτι για μια διαμονή λίγων ή και πολλών ημερών. Η καθαριότητα του χώρου ήταν κλάσεις ανώτερη από τις όποιες προσδοκίες μου, πραγματικά ένιωθα σαν στο σπίτι μου. Η γειτονιά πολύ ήσυχη, και ταυτόχρονα, ένα βήμα από το κέντρο. Όσο για το Στέλιο, τι να πει κανείς, εξυπηρετικός, ζεστός, πρόθυμος να βοηθήσει στο οτιδήποτε χωρίς καμία αντίρρηση, και ταυτόχρονα απόλυτα διακριτικός. Συμπερασματικά, πρόκειται για ένα κατάλυμα που σίγουρα αξίζει τα λεφτά του και θα το ξανατιμήσω με την πρώτη ευκαιρία!